
Kakav savjet dati onima koji pozivaju ka Allahu na način da  

posjećuju ljude i zovu ih da dolaze u džamije, a oni sami od vjerskog  

znanja nemaju ništa? 


* 
* 
* 
* 
* 
* 
* 

 
Nije dozvoljeno čovjeku da bez znanja govori o Allahovoj vjeri ?

Metoda za koju smatram da je treba primijeniti pri korigiranju pogrešnih uvjerenja kod ljudi jeste upotreba odgovarajućih sredstava koja nisu zabranjena. Sredstva sama po sebi nemaju status  

dozvole ili zabrane, već ona preuzimaju ***[propis](https://pitajucene.com/search/Propis/questions/ "Pretraži pitanja o propisima")*** ciljeva kojima vode. Sredstva koja su zabranjena nije dozvoljeno primjenjivati u svrhu pozivanja ljudi u vjeru, kao što recimo neki žele učiniti putem plesa ili upotrebe muzičkih instrumenata koristeći ih kao sredstvo za pridobijanje ljudi u Allahovu vjeru. To je zabranjeno i neće polučiti rezultate, jer Allah nije dao ljudima lijek u onome što je zabranio. Sredstva koja se koriste u procesu pozivanja ka Allahu, dž.š., dozvoljena su ukoliko se o njima ne navodi zabrana. Sredstvo samo po sebi nije ibadet, već put kojim se kroči do željenog cilja. Tako naprimjer, posjećivanje ljudi i citiranje Allahove Knjige i hadisa Allahovog  

Poslanika, sallallahu alejhi ve sellem, te druženje sa njima, kako bismo ih podučili i uputili, bez sumnje nosi veliko dobro. Što se tiče dijela pitanja u kome se navodi da te osobe o Allahovoj vjeri  

govore bez znanja, naglašavam da čovjeku to nikako nije dozvoljeno. Uzvišeni kaže: “Reci: ‘Gospodar moj zabranjuje razvrat, i javni i potajni, i grijehe, i neopravdanu primjenu sile, i da Allahu smatrate ravnim one za koje On nikakav dokaz objavio nije, i da o Allahu govorite ono što ne znate” (El-E’araf, 33). Također kaže: “Ne povodi se za onim što ne znaš, i sluh, i vid, i razum, za sve to će se, zaista, odgovarati.” (El-Isra, 36) Ovom prilikom želim vas upozoriti da mnogi vaizi u svojim predavanjima navode hadise koji nemaju nikakve osnove, ili su slabi ili apokrifni, pravdajući se kako neće biti u stanju privući ljude osim citiranjem ovakvih hadisa. Međutim, ovo je velika greška. Vjerodostojne predaje koje se prenose od Poslanika, sallallahu alejhi ve sellem, kao i ajeti Allahove Knjige, dovoljni su u odnosu na ove lažne i slabe hadise. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


